open-index/open-wikipedia-markdown huggingface dataset:
Βουλγαρική Ακαδημία Επιστημών

Η **Βουλγαρική Ακαδημία Επιστημών** (Βουλγαρικά: Българска академия на науките, σύντμηση: БАН) είναι η Εθνική Ακαδημία της Βουλγαρίας που ιδρύθηκε το 1869. Βρίσκεται στη Σόφια, είναι αυτόνομη και διαθέτει μια Κοινότητα Ακαδημαϊκών, ανταποκριτών και Εξωτερικών συνεργατών. Ο εκδοτικός της οίκος εκδίδει και κυκλοφορεί διάφορα επιστημονικά συγγράμματα, εγκυκλοπαίδειες, λεξικά και περιοδικά.

Από το 2012, Πρόεδρος της Ακαδημίας διατελεί ο μηχανικός Στέφαν Βοντενιτσάροφ. Ο προϋπολογισμός της το 2009 ήταν 84 εκατ. Λέβ ή 42,7 εκατ. Ευρώ. Η Βουλγαρική Υπηρεσία Διαστήματος που υπάγεται στην Ακαδημία έχει προϋπολογισμό 1 εκατ. ευρώ.

## Ιστορία
Τον καιρό που η Βουλγαρία ήταν μέρος της Οθωμανικής Αυτοκρατορίας, ορισμένοι Βούλγαροι μετανάστες ίδρυσαν τη *Βουλγαρική Λογοτεχνική Εταιρεία* την 26 Σεπτεμβρίου 1869 στη Βραΐλα του Βασιλείου της Ρουμανίας. Τα πρώτα καταστατικά που θεσπίστηκαν ήταν:

**Διοικητικό συμβούλιο**

* Νικολάι Τσένοφ – Πρόεδρος
* Βασιλάκη Μιχαηλίδη
* Πετράκη Σιμόφ
* Κωστάκη Πόποβιτς
* Στέφαν Μπερόν

**Ενεργά μέλη:**

* Μαρίν Ντρίνοφ (1838-1906) – Πρόεδρος
* Βασίλης Ντρουμέφ (1840-1901) – Μέλος
* Βασίλης Στογιανόφ (1839-1910) – Γραμματέας

Το επόμενο έτος η Λογοτεχνική Εταιρεία άρχισε να εκδίδει το *Περιοδικό Εφημερίδα* και το 1871 εξέλεξε το πρώτο επίτιμο μέλος της, τον πολιτικό-ιστορικό Γαβριήλ Κράστεβιτς.

Το 1878, λίγο μετά την απελευθέρωση της Βουλγαρίας από την Οθωμανική κυριαρχία, η Γενική Συνέλευση ψήφισε να μεταφερθεί η έδρα της Εταιρείας από τη Βραΐλα στη Σόφια, και την 1η Μαρτίου 1893 μετακόμισαν σε ιδιόκτητο κτίριο, του οποίου η κατασκευή ολοκληρώθηκε το 1892, ακριβώς δίπλα στην έδρα του Βουλγαρικού Κοινοβουλίου. Το κτίριο ήταν σχεδιασμένο από τον αρχιτέκτονα Χέρμαν Μάγιερ και επεκτάθηκε κατά τη διάρκεια της δεκαετίας του 1920.

Η Βουλγαρική Λογοτεχνική Εταιρεία υιοθέτησε τη σημερινή της ονομασία το 1911, και πρώτος πρόεδρος της Βουλγαρικής Ακαδημίας Επιστημών ήταν ο Ιβάν Γκεσόφ. Το 1913 η Ακαδημία εντάχθηκε στην Ένωση των Σλαβικών Ακαδημιών και Επιστημονικών Κοινοτήτων, και το 1931 έγινε δεκτή ως μέλος του Διεθνούς Συμβουλίου Επιστημονικών Ενώσεων.

## Τμήματα
Η Βουλγαρική Ακαδημία Επιστημών έχει 9 κύρια τμήματα: Φυσικής, Μαθηματικών, Μηχανικών, Βιολογίας, Ιατρικής, Γεωργίας, Τεχνών, Κοινωνικών και Ανθρωπιστικών επιστημών. Έκαστο περιλαμβάνει ανεξάρτητα επιστημονικά ινστιτούτα και εργαστήρια, και διακρίνεται σε κλάδους.

## Τιμητικές διακρίσεις
Η *Κορυφή Ακαδημία* και η *Κατασκήνωση Ακαδημία* της Νήσου Λίβινγκστον στα Νότια Σέτλαντ της Ανταρκτικής ονομάστηκαν προς τιμήν της Βουλγαρικής Ακαδημίας Επιστημών, ως ένδειξη εκτίμησης για τη συνεισφορά της Ακαδημίας στην εξερεύνηση της Ανταρκτικής.

## Αναφορές

Κατηγορία:Επιστήμες και τεχνολογία στη Βουλγαρία
Κατηγορία:Ακαδημίες επιστημών
Εκκλησία Κιντανέ Μεχρέτ (Ιερουσαλήμ)

Η **Εκκλησία Κιντανέ Μεχρέτ** (αμχαρικά: *ኪዳነ ምሕረት*) στην Ιερουσαλήμ αποτελεί τμήμα του μοναστηριού του *Ντεμπρέ Γκενέτ* (ደብረ ገነት), του οποίου η ονομασία μεταφράζεται ως «Μοναστήρι του Παραδείσου».

Το μοναστήρι και η εκκλησία του υπάγονται θρησκευτικά στην Αιθιοπική Ορθόδοξη Εκκλησία.

## Κιντανέ Μεχρέτ

Το *Κιντανέ Μεχρέτ* (ኪዳነ ምሕረት) είναι φράση στη Γλώσσα Γκεζ, η οποία μεταφράζεται ως «Σύμφωνο του Ελέους». Αναφέρεται σε αιθιοπική παράδοση σύμφωνα με την οποία ο Ιησούς υποσχέθηκε στη μητέρα του πως θα συγχωρούσε τα αμαρτήματα εκείνων οι οποίοι ζήτησαν την μεσολάβησή της.

Ο εορτασμός της Παναγίας του Συμφώνου του Ελέους εορτάζεται στις 16 Γιεκατίτ (αιθιοπικό ημερολόγιο), ημερομηνία η οποία αντιστοιχεί στις 24 Φεβρουαρίου (γρηγοριανό ημερολόγιο), με εξαίρεση τα δίσεκτα έτη, όταν και η συγκεκριμένη ημερομηνία αντιστοιχεί στις 25 Φεβρουαρίου, καθώς, βάση του αιθιοπικού ημερολογίου, η πρόσθετη ημέρα εντάσσεται στον, σύμφωνα με το γρηγοριανό ημερολόγιο, μήνα Σεπτέμβριο.

## Ιστορία
Ο Αυτοκράτορας της Αιθιοπίας, Ιωάννης Δ΄, χρησιμοποίησε λάφυρα πολέμου τα οποία είχαν αποκτηθεί κατά τη διάρκεια πολεμικής σύγκρουσης με το Χεδιβάτο της Αιγύπτου προκειμένου να προχωρήσει στην απόκτηση γαιών, νότια της Παλαιάς Πόλεως της Ιερουσαλήμ. Οι εργασίες ανέγερσης ξεκίνησαν το 1893, έπειτα από τον θάνατο του Ιωάννη, το 1889, ενώ η κατασκευή της εκκλησίας ολοκληρώθηκε το 1901, κατά τη διάρκεια της περιόδου βασιλείας του Αυτοκράτορα Μενελίκ Β΄.

## Περιγραφή

Η Εκκλησία Κιντανέ Μεχρέτ στην Ιερουσαλήμ είναι κυκλικού σχήματος, με θόλο ύψους, περίπου, 30 μέτρων.

Όπως και στην πλειοψηφία των αιθιοπικών εκκλησιών, το εσωτερικό αποτελείται από τρεις ομόκεντρους δακτυλίους. Στο μέσον, ευρίσκεται το τετραγωνικό *μεκντές* (αμχαρικά: *መቅደስ*), «ιερό», επίσης ονομαζόμενο ως *κιντιστέ κιντουσάν* (αμχαρικά: *ቅድስተ ቅዱሳን*), «άγιο των αγίων», όπου μόνον οι ιερείς και οι διάκονοι έχουν δικαίωμα εισόδου, ενώ περιέχει το *[[ταμπότ]]*, τον πίνακα επί του οποίου εορτάζεται η Θεία Ευχαριστία. Περιμετρικά αυτού, βρίσκεται το κυκλικό τμήμα, το οποίο είναι γνωστό ως *κιντίστ* (αμχαρικά: *ቅድስት*), «άγιο», το οποίο προορίζεται για εκείνους οι οποίοι είναι σε θέση να λάβουν την Θεία Κοινωνία. Ο εξωτερικός κυκλικός δακτύλιος, το *κνε μαχλέτ* (αμχαρικά: *ቅኔ ማሕሌት*) προορίζεται για τους ψάλτες, ενώ δικαίωμα πρόσβασης έχει το σύνολο των πιστών, ανεξαιρέτως.

## Έτερο αιθιοπικό μοναστήρι στην Ιερουσαλήμ

Το μοναστήρι του Ντεμπρέ Γκενέτ δεν είναι το μοναδικό της Ιερουσαλήμ που να περιλαμβάνει Αιθίοπες μοναχούς. Συγκεκριμένα, επί της οροφής του Παρεκκλησίου της Αγίας Ελένης της Εκκλησίας του Παναγίου Τάφου, Αιθίοπες μοναχοί είναι εγκατεστημένοι από το 1850, εντός υποτυπώδους μοναστηριού γνωστού ως Ντεΐρ ες-Σουλτάν, καθώς και δύο συνδεόμενων παρεκκλησίων, από το 1970. Το καθεστώς ιδιοκτησίας τους, αποτελεί αντικείμενο διαμάχης μεταξύ της Αιθιοπικής Ορθόδοξης Εκκλησίας και της Κοπτικής Ορθόδοξης Εκκλησίας Αλεξανδρείας.

## Παραπομπές


Κατηγορία:Εκκλησίες της Αιθιοπικής Ορθόδοξης Εκκλησίας στην Ιερουσαλήμ
Αναίρεση (μουσική)

Η **αναίρεση** είναι όρος της μουσικής σημειογραφίας που συμβολίζεται με το σύμβολο ♮ και γράφεται μπροστά από το φθογγόσημο και σημαίνει ότι μια αλλοίωση που είχε πριν σε αυτή τη νότα, τώρα δεν την έχει.

Επίσης, χρησιμοποιείται μαζί με δίεση ή ύφεση όταν πριν υπήρχε μια διπλή αλλοίωση, για να αναιρέσει τη μία από τις δύο διέσεις ή υφέσεις, καθώς και η διπλή αναίρεση (συμβολίζεται με ♮♮, δηλαδή με δύο χωριστές αναιρέσεις) όταν θέλει να αναιρέσει μια διπλή αλλοίωση επαναφέροντας όμως τον φθόγγο στη φυσική του θέση.

## Δείτε επίσης
* δίεση
* ύφεση
* μουσική κλίμακα

Κατηγορία:Μουσική θεωρία
Κατηγορία:Μουσική σημειογραφία
ΡΝ Ιμπέρια

Η **ΡΝ Ιμπέρια** (ιταλικά: *Rari Nantes Imperia*, *RN Imperia*) είναι ιταλικός κολυμβητικός σύλλογος με έδρα την πόλη Ιμπέρια. Ιδρύθηκε το 1957 και διατηρεί τμήματα υδατοσφαίρισης ανδρών και γυναικών και ανταγωνιστικής κολύμβησης.

Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 2 Λεν Τρόφι, 1 Σούπερ Καπ και 1 Πρωτάθλημα Ιταλίας.

Στις 28 Σεπτεμβρίου του 2017 τα τμήματα του συλλόγου παραιτήθηκαν από τα πρωταθλήματα της περιόδου 2017–18, λόγω οικονομικών προβλημάτων. Το τμήμα των γυναικών από την Α1 και το τμήμα των ανδρών από την Α2.
 
## Διακρίσεις
* **[[Λεν Τρόφι γυναικών]]**
****Νικητές (2):** **2012, 2015**
* **[[Σούπερ Καπ Ευρώπης υδατοσφαίρισης γυναικών|Σούπερ Καπ γυναικών]]**
****Νικητές (1):** **2012**
* **[[Πρωτάθλημα Υδατοσφαίρισης Ιταλίας Γυναικών|Σέριε Α1]]**
****Νικητές (1):** **2014**

## Ευρωπαϊκό ρεκόρ

## Εξωτερικοί σύνδεσμοι
*Επίσημη ιστοσελίδα

Κατηγορία:Ιταλικοί σύλλογοι υδατοσφαίρισης
Κατηγορία:Ιδρύσεις αθλητικών συλλόγων το 1957
Ιστορικό Μουσείο του Μπότεβγκραντ

Το **Ιστορικό Μουσείο του Μπότεβγκραντ** () ιδρύθηκε το 1937 και βρίσκεται στην Πλατεία Σαράνσκ, στο κέντρο του Μπότεβγκραντ δυτικής Βουλγαρίας.μικρογραφία|300x300εσ|Το εσωτερικό του μουσείου|εναλλ.=|αριστερά
## Ιστορία
Το Μουσείο που λειτουργεί στην περιοχή του Μπότεβγκραντ έχει μεγάλη ιστορία και πολλές παραδόσεις. Δύο από τους πρώτους ερευνητές του ήταν ο ιερέας Γκεόργκι Ποπντιμιτρόφ από το χωριό Σκραβένα, και ο επί πολλών χρόνων δάσκαλος του χωριού Τρούντοβετς, ο Γκεόργκι Ποπιβανόφ.

Την 10 Ιανουαρίου 1927 στην τοπική εφημερίδα *«Νέα της Οράνιε»* δημοσιεύτηκε η ανακοίνωση για την ίδρυση ενός αρχαιολογικού μουσείου ως μέρος της Βιβλιοθήκης Ιβάν Βάζοφ, που βρισκόταν στην πόλη. Το 1937 άνοιξε για το κοινό η πρώτη συλλογή του μουσείου υπό την διεύθυνση του τοπικού λυκειάρχη Άσεν Στεφανόφ.
αριστερά|μικρογραφία|Προθήκη του μουσείου αφιερωμένη στο Βουλαγρικό εργοστάσιο κατασκευής λεωφορείων Τσαβδάρ
Το 1950 η πλέον εμπλουτισμένη και επεκταμένη συλλογή μεταφέρθηκε στο τοπικό πολιτιστικό κέντρο (*τσιταλίστε,* βουλγαρικά: читалище) «Χρίστο Μπότεφ 1884», και δύο χρόνια αργότερα η συλλογή ανακηρύχθηκε ως κρατικό μουσείο και της παρασχέθηκε ένα ξεχωριστό κτίριο.

Την 24η Μαΐου 1959 το μουσείο άνοιξε με μία τελετή εγκαινιασμού. Το 1970 εγκαινιάστηκε η δεύτερη έκθεση του μουσείου. Το 1985 το μουσείο επεκτάθηκε με μια συλλογή έργων τέχνης που εκτέθηκαν στην γκαλερί που ανοίχτηκε. Την περίοδο 1988 - 2010 το μουσείο και η γκαλερί έργων τέχνης στεγάζονταν σε ένα ξεχωριστό κτίριο δίπλα στον Πύργο του Ρολογιού του Μπότεβγκραντ, το σύμβολο της πόλης.
αριστερά|μικρογραφία|Προθήκη με τα προσωπικά αντικείμενα του ποιητή Στάμεν Πάντσεφ
Την 1η Ιουλίου 2010 ξεκίνησε η ανακατασκευή του κτιρίου του Δικαστικού Μεγάρου στο Μπότεβγκραντ. Την 3η Μαΐου 2011 το κτίριο άνοιξε εκ νέου και έκτοτε στεγάζει το Ιστορικό Μουσείο του Μπότεβγκραντ.

## Η συλλογή του μουσείου
Το μουσείο διαθέτει εκθεσιακούς χώρους, καθώς και μια αίθουσα συνεδριάσεων εξοπλισμένη για παρουσιάσεις, εκθέσεις έργων τέχνης, συναυλίες, συζητήσεις, δημόσιες διαλέξεις και εκδηλώσεις. Το μουσείο προάγει τη συλλογή, την έρευνα, την εκπαίδευση και τις ενέργειες προώθησης, και συμμετέχει στην οργάνωση των εκδηλώσεων σύμφωνα με το πολιτιστικό ημερολόγιο του Δήμου του Μπότεβγκραντ.
μικρογραφία|Μπρούτζινο δαχτυλίδι με μονόγραμμα του 14ου αιώνα
αριστερά|μικρογραφία|300x300εσ|Κινηματογραφική λήψη του Ιστορικού Μουσείου του Μπότεβγκραντ
Το 2018 η συλλογή του μουσείου περιλάμβανε πάνω από 15 χιλιάδες αντικείμενα, με συμπεριλαμβανόμενα έγγραφα, πρωτότυπο φωτογραφικό υλικό, προσωπικά αντικείμενα, πολεμικό εξοπλισμό, παλιό έντυπο υλικό, νομίσματα και εραλδικά αντικείμενα και έργα τέχνης. Αυτά είναι κατανεμημένα σε τρία τμήματα: Αρχαιολογία, Ιστορία της Βουλγαρικής γης τον 15-20 αιώνα, και Τέχνη και Ιστορία του 20ου αιώνα. Το Μουσείο συνδέεται με το μοναστηριακό σχολείο του χωριού Μποζένιτσα του Δήμου Μπότεβγκραντ.

## Αναφορές

Κατηγορία:Ιστορικά μουσεία
Κατηγορία:Πολιτισμός της Βουλγαρίας
Για πάντα παιδιά (τηλεοπτική σειρά)

**Για Πάντα Παιδιά** είναι μία ελληνική κωμική τηλεοπτική σειρά, παραγωγής 2018-2019, που δημιουργήθηκε από την Κωνσταντίνα Γιαχαλή και προβλήθηκε από τον τηλεοπτικό σταθμό Open TV από τις 25 Οκτωβρίου του 2018 μέχρι τις 17 Ιουνίου του 2019. Το σενάριο της σειράς βασίζεται σε αυτό της αμερικανικής κωμωδίας Traffic Light που δημιούργησε ο Μπομπ Φίσερ και προβλήθηκε το 2011 από το τηλεοπτικό δίκτυο Fox. Τη σκηνοθεσία της σειράς επιμελήθηκαν ο Βασίλης Κεχαγιάς και ο Βασίλης Καρφής.

Η σειρά παρουσιάζει τη ζωή τριών κολλητών φίλων με τη φιλία τους να ξεκινά από την παιδική τους ηλικία και να συνεχίζεται μέχρι σήμερα στην τέταρτη δεκαετία της ζωής τους. Τους ρόλους των τριών κολλητών ερμηνεύουν ο Αποστόλης Τότσικας, ο Νίκος Πουρσανίδης και ο Λεωνίδας Καλφαγιάννης. Τους υπόλοιπους ρόλους ανέλαβαν η Τζένη Θεωνά, η Έλενα Ασημακοπούλου και η Αγάπη Πετροπουλέα. Το *Για Πάντα Παιδιά* προβλήθηκε για μία τηλεοπτική σεζόν και αποτελείται από 63 επεισόδια. Η προβολή της σειράς ξεκίνησε στην κύρια ζώνη τηλεθέασης (prime time) του Open TV δύο φορές την εβδομάδα. Από τις αρχές του 2019 η σειρά άλλαξε την ώρα προβολής της σε τρεις φορές την εβδομάδα στην απογευματινή ζώνη του σταθμού. Τον Ιούνιο του 2019 ο τηλεοπτικός σταθμός Open αποφάσισε να μην ανανεώσει τη σειρά για δεύτερη σεζόν.

## Υπόθεση
Ο Γρηγόρης, ο Σταμάτης και ο Λευτέρης είναι φίλοι από την παιδική τους ηλικία. Μέχρι σήμερα, στα 35 τους χρόνια παραμένουν κολλητοί μοιράζοντας τα προβλήματα, την προσωπική τους ζωή και όλα τα προβλήματα που προκύπτουν σε αυτή.

Ο Γρηγόρης (Αποστόλης Τότσικας) εργάζεται ως διευθυντής σε εταιρεία οργανώσεων εκδηλώσεων. Είναι υπεύθυνος και εργασιομανής. Το τελευταίο διάστημα ξεκίνησε να συγκατοικεί με την σύντροφό του Ειρήνη (Τζένη Θεωνά), που είναι έγκυος, και το σκύλο της Βαγγέλη, τον οποίο αντιπαθεί. Ο Σταμάτης (Νίκος Πουρσανίδης) είναι παντρεμένος με τον παιδικό του έρωτα την Πέρσα (Έλενα Ασημακοπούλου) και έχουν μια κόρη τη Σοφία. Ο Σταμάτης είναι ιδιαίτερα άβουλος και ακολουθεί κάθε εντολή της γυναίκας του, φροντίζοντας το σπίτι και μεγαλώνοντας την κόρη του χωρίς να δουλεύει. Τέλος, ο Λευτέρης (Λεωνίδας Καλφαγιάννης) είναι εργένης και έχει μία άστατη ερωτική ζωή με πολλές εφήμερες σχέσεις. Έξαιτίας της περιουσίας που διαχειρίζεται, δεν χρειάζεται να δουλεύει και ασχολείται κυρίως με την προσωπική του ζωή.

## Επισκόπηση σειράς

## Παραπομπές


Κατηγορία:Τηλεοπτικές σειρές Open
Κατηγορία:Ελληνικές κωμικές τηλεοπτικές σειρές
ΝΚ Μιλάνο

Η **ΝΚ Μιλάνο** (ιταλικά: *Nuoto Club Milano*, *NC Milano*) είναι ιταλικός κολυμβητικός σύλλογος με έδρα την πόλη του Μιλάνο. Ιδρύθηκε το 1957 και διατηρεί τμήματα υδατοσφαίρισης γυναικών, συγχρονισμένης κολύμβησης και ανταγωνιστικής κολύμβησης. Έδρα του συλλόγου είναι η Piscina Cozzi χωρητικότητας 700 θέσεων.

Το τμήμα υδατοσφαίρισης την περίοδο 2016–17 αγωνίστηκε για πρώτη φορά στην ιστορία του στη Σέριε Α1. Επίσης στο Ρίο ντε Τζανέιρο το 2016 η αθλήτρια της ομάδας Τζούλια Γκορλέρο (Giulia Gorlero) κατέκτησε το ασημένιο μετάλλιο με την Εθνική Ιταλίας.

thumb|left|Η Μάρα Σάκι.
Η μεγαλύτερη επιτυχία στην ιστορία του συλλόγου είναι δύο αθλητές της κολύμβησης που έχουν φορέσει τα χρώματα της Ιταλικής εθνικής ομάδας στον μέγιστο επίπεδο διοργανώσεων: Η Μάρα Σάκι (*Mara Sacchi*) στο Τόκιο το 1964 και ο Μάσιμο Σάκι (*Massimo Sacchi*) στο Μεξικό το 1968.

## Συμμετοχές

## Εξωτερικοί σύνδεσμοι
*Επίσημη ιστοσελίδα

Κατηγορία:Ιταλικοί σύλλογοι υδατοσφαίρισης
Κατηγορία:Ιδρύσεις αθλητικών συλλόγων το 1957
Κατηγορία:Μιλάνο
Martian Moons Exploration

Το **Martian Moons Exploration** (**MMX**, μτφρ.: *Εξερεύνηση Αρειανών Δορυφόρων*) είναι ένα ρομποτικό μη επανδρωμένο διαστημικό σκάφος που είναι προγραμματισμένο να εκτοξευθεί το 2024 και να φέρει πίσω στη Γη τα πρώτα δείγματα από το μεγαλύτερο δορυφόρο του Άρη, Φόβο. Αναπτύχθηκε από την Ιαπωνική Υπηρεσία Αεροδιαστημικής Εξερεύνησης (JAXA) και ανακοινώθηκε στις 9 Ιουνίου 2015. Το MMX θα προσεδαφιστεί και θα συλλέξει δείγματα από τον Φόβο μία ή δύο φορές και επιπλέον θα πραγματοποιήσει χαμηλές πτήσεις πάνω από τον Δείμο και θα παρακολουθήσει το κλίμα του Άρη. 

Η αποστολή στοχεύει στην παροχή καίριων πληροφοριών που θα βοηθήσουν να προσδιοριστεί αν οι Αρειανοί δορυφόροι αποτελούν αιχμαλωτισμένους αστεροειδείς ή είναι το αποτέλεσμα ενός μεγαλύτερου σώματος που προσέκρουσε στον Άρη. 

## Επισκόπηση
[μικρογραφία| Ο [Φόβος (δορυφόρος)|Φόβος, ο μεγαλύτερος δορυφόρος του Άρη |εναλλ.=|αριστερά]]
Το διαστημικό σκάφος θα εισέλθει σε τροχιά γύρω από τον Άρη, στη συνέχεια θα μεταφερθεί στον Φόβο και θα προσεδαφιστεί μία ή δύο φορές και θα συγκεντρώσει σωματίδια ρηγόλιθου που μοιάζουν με άμμο χρησιμοποιώντας ένα απλό πνευματικό σύστημα. Η αποστολή αποσκοπεί στην ανάκτηση τουλάχιστον 10 γραμμαρίων δείγματος. Το σκάφος θα απογειωθεί στην συνέχεια από τον Φόβο και θα πραγματοποιήσει αρκετές χαμηλές πτήσεις πάνω από τον μικρότερο δορυφόρο Δείμο πριν αποστείλει την Κάψουλα Επιστροφής Δείγματος πίσω στη Γη. Η Κάψουλα θα φθάσει τον Ιούλιο του 2029.   

Ο επικεφαλής της αποστολής είναι ο Yasuhiro Kawakatsu. 

## Διεθνής συνεργασία
Η NASA, ο Ευρωπαϊκός Οργανισμός Διαστήματος και το Εθνικό Κέντρο Διαστημικών Μελετών (CNES) της Γαλλίας συμμετέχουν επίσης στο έργο και θα παράσχουν επιστημονικά όργανα. Οι ΗΠΑ θα συνεισφέρουν ένα φασματόμετρο νετρονίων και ακτίνων γάμμα και η Γαλλία ένα φασματόμετρο εγγύς-υπερύθρου (NIRS4/MacrOmega). Η Γαλλία προσφέρει επίσης τεχνικές γνώσεις στον τομέα της δυναμικής των πτήσεων, προκειμένου να προγραμματιστούν οι ελιγμοί τροχιάς και προσεδάφισης της αποστολής και της προσγείωσης. 

Η ανάπτυξη και η δοκιμή βασικών εξαρτημάτων, συμπεριλαμβανομένου του δειγματολήπτη, βρίσκεται σε εξέλιξη. Επί της παρούσης, το MMX προγραμματίζεται να εκτοξευθεί το 2024 και θα επιστρέψει στη Γη πέντε χρόνια αργότερα. 

## Δειγματοληψία
Για τη συλλογή δειγμάτων, η αποστολή θα χρησιμοποιήσει ένα πιστόλι αέρα για να απελευθερώσει με δύναμη αέριο υπό πίεση, πιέζοντας περίπου 10 γραμμάρια εδάφους μέσα στο δοχείο δείγματος. Το σκάφος θα απογειωθεί στην συνέχεια από τον Φόβο και θα πραγματοποιήσει αρκετές χαμηλές πτήσεις πάνω από τον μικρότερο δορυφόρο Δείμο πριν αποστείλει την Κάψουλα Επιστροφής Δείγματος πίσω στη Γη. Η Κάψουλα θα φθάσει τον Ιούλιο του 2029. 

## Παραπομπές


Κατηγορία:Μη επανδρωμένα διαστημικά σκάφη
Κατηγορία:Άρης
Κατηγορία:Διαστημικές αποστολές το 2024
Κατηγορία:Φυσικοί δορυφόροι Άρη
VLT

Το **VLT** μπορεί να αναφέρεται σε:

* Πολύ Μεγάλο Τηλεσκόπιο, στη βόρεια Χιλή
* Vestmanlands Läns Tidning, εφημερίδα στο Βέστερως της Σουηδίας
* Video Lottery Terminal, για τυχερά παιχνίδια σε βιντεοπαιχνίδι
* Βαλλέτα, Μάλτα, ταχυδρομικός κώδικας
* VLT (Ρίο ντε Τζανέιρο), Βραζιλία, σύστημα ελαφρού σιδηροδρόμου
Άλογο Μετζιμούργιε

Το **Άλογο Μετζιμούργιε** (στα κροατικά: **Međimurski konj**, στα ουγγρικά: **Muraközi**) είναι είδος αλόγου που ζει στην Επαρχία Μετζιμούργιε, στη βόρεια Κροατία, και στη νοτιοδυτική Ουγγαρία και την Ανατολική Σλοβενία.

Πρόκειται για αυτόχθονη φυλή αλόγου, που προέκυψε από διασταύρωση άλλων αυτοχθόνων φυλών, στη βόρεια Κροατία, με εισαγόμενες φυλές, όπως οι Noriker, Ardennes, Percheron και  Brabant, στα τέλη του 18ου αιώνα και στις αρχές του 19ου αιώνα. Στη διεθνή βιβλιογραφία αναφέρεται συχνά ότι προέρχεται από την Ουγγαρία επειδή η επαρχία Μετζιμούργιε, το 19ο αιώνα (εκτός από το διάστημα 1848 -1861) ανήκε στην ουγγρική επαρχία Ζάλα.

Τα άλογα Μερτζιμούργιε είναι μεσαίου μεγέθους, το ύψος του κυμαίνεται από 1,55 μ. μέχρι 1,65 μ. και το βάρος τους ξεπερνά τα 900 κ. Σε σύγκριση με τη φυλή Ποσαβάτς (Posavac) είναι ψηλότερα και βαρύτερα ενώ μοιάζουν στο μέγεθος με  το Κροατικό ψυχρόαιμο άλογο. Έχει σχετικά μικρό κεφάλι και μικρά αυτιά, κοντό και δυνατό λαιμό, δυνατούς και τονισμένους ώμους, καλοσχηματισμένο στήθος και ανθεκτικά πόδια. Συνήθως έχουν ανοιχτό ή σκούρο καφέ χρώμα, αν και υπάρχουν και μαύρα ενώ άλλα χρώματα συναντώνται πολύ σπάνια σε αυτό το είδος. Πρόκειται για ήρεμο και πρόθυμο άλογο που δείχνει αφοσίωση και πειθαρχία και χρησιμοποιούνταν συνήθως σε εργασίες στα χωράφια ή για να τραβάει κάρα. Με την εκβιομηχάνιση  της γεωργίας δε χρησιμοποιείται πλέον σε αγροτικές εργασίες  και εκτρέφεται για το κρέας του.

Σήμερα στη βόρεια Κροατία υπάρχει ένας πολύ μικρός πληθυσμός αλόγων Μετζιμούργιε (40 άλογα) ενώ υπάρχουν περισσότερα στη νοτιοδυτική Ουγγαρία και στην Ανατολική Σλοβενία.

## Φωτογραφίες

Međimurski konj (Croatia) - kobila i ždrijebe.jpg|
Međimurski konj (Croatia).jpg|
Međimurski konj (Croatia) - kobila.jpg|
Međimurski konj (Croatia) - tamni alat.jpg|
Međimurski konj (Croatia) - svijetli dorat.jpg|
Ergela međimurskog konja, Žabnik (Croatia) - kobile s leđa.jpg|


## Εξωτερικοί σύνδεσμοι
*https://www.rfp-europe.org/fileadmin/SITE_ERFP/AdHoc/May2012/ERFP_AdHoc-exsitu_May2012_present-Cividini.pdf
*https://web.archive.org/web/20131017070305/http://www.eaap.org/previous_annual_meetings/2010crete/papers/19_curik%2001.pdf

Κατηγορία:Φυλές αλόγων
Κατηγορία:Κροατία
ΣΣ Πλεμπισίτο Πάντοβα

Η **ΣΣ Πλεμπίσιτο Πάντοβα** (ιταλικά: *Centro Sportivo del Plebiscito Padova*, *CS Plebiscito Padova*) είναι ιταλική ομάδα υδατοσφαίρισης ανδρών και γυναικών με έδρα την πόλη της Πάντοβα. Ο σύλλογος ιδρύθηκε το 1984 και είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 4 Πρωταθλήματα Ιταλίας και 3 Κύπελλα. Το ανδρικό τμήμα αγωνίζεται στη Σέριε Α2. Έδρα του συλλόγου είναι το Centro Sportivo Plebiscito.

## Διακρίσεις
### Υδατοσφαίριση γυναικών
* **[[Πρωτάθλημα Υδατοσφαίρισης Ιταλίας Γυναικών|Σέριε Α1]]**
****Νικητές (4):** **2015, 2016, 2017, 2018**
* **[[Κύπελλο Ιταλίας (υδατοσφαίριση γυναικών)|Κύπελλο Ιταλίας]]**
****Νικητές (3):** **2015, 2017, 2020**

## Ευρωπαϊκό ρεκόρ

## Εξωτερικοί σύνδεσμοι
*Επίσημη ιστοσελίδα

Κατηγορία:Ιταλικοί σύλλογοι υδατοσφαίρισης
Κατηγορία:Ιδρύσεις αθλητικών συλλόγων το 1984
Κατηγορία:Πάδοβα
Τσίκα

Η **Τσίκα** (*Čika*, λατινικά *Chicca*) ήταν Κροάτισσα ευγενής και μετέπειτα μοναχή, η οποία το 1066 ίδρυσε το Μοναστήρι της Παναγίας στο Ζάνταρ.

## Βιογραφικό
Η Τσίκα γεννήθηκε στο Ζάνταρ το πρώτο μισό του 11ου αιώνα και ανήκε στην οικογένεια ευγενών Μάντι (Madi). Μετά τον θάνατο του συζύγου της, Ανδρέα, ίδρυσε με τη βοήθεια της οικογένειάς της το Μοναστήρι της Παναγίας στο Ζάνταρ. Στη συνέχεια το μοναστήρι τέθηκε υπό τη βασιλική προστασία από τον βασιλιά Πέταρ Κρέσιμιρ Δ'. 

Η Τσίκα έγινε μοναχή προς το τέλος της ζωής της και χάρισε στο μοναστήρι διάφορα πολύτιμα αντικείμενα μεταξύ των οποίων και ένα εικονογραφημένο βιβλίο με προσευχές, το *Βιβλίο των Ωρών της Τσίκα*, που είναι το παλαιότερο βιβλίο με προσευχές για προσωπική χρήση στην Ευρώπη. 

Πέθανε στο Ζάνταρ μετά το 1095.

Στο Μοναστήρι της Παναγίας στο Ζάνταρ έγινε μοναχή και η κόρη της Τσίκα, Βεκενέγκα, μετά τον θάνατο του δικού της συζύγου.

## Παραπομπές

Κατηγορία:Κροάτες
Κύπελλο Α΄ κατηγορίας ΕΠΟΛ 2016-17

Το **Κύπελλο Α΄ κατηγορίας ΕΠΟΛ 2016-17** ήταν η 53η έκδοση του Κυπέλλου Α΄ κατηγορίας ΕΠΟΛ. Νικήτρια ήταν η ΑΕΠ Πολεμιδιών για 3η φορά στην ιστορία της.

## Σύστημα διεξαγωγής
Στο Κύπελλο Α΄ κατηγορίας ΕΠΟΛ 2016-17 συμμετείχαν οι 10 ομάδες του πρωταθλήματος Α΄ κατηγορίας ΕΠΟΛ 2016-17.

Διεξήχθη σε 4 γύρους. Στον Α΄ γύρο και στην προημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

Στην ημιτελική φάση έγιναν μονοί αγώνες σε ουδέτερες έδρες. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2017.

## Α΄ γύρος
Στον Α΄ γύρο συμμετείχαν οι 4 από τις 10 ομάδες του πρωταθλήματος Α΄ κατηγορίας ΕΠΟΛ 2016-17. Οι υπόλοιπες 6 ομάδες πέρασαν στον επόμενο γύρο χωρίς αγώνα, μετά από κλήρωση. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι ομάδες που εξαιρέθηκαν από αυτόν. Οι αγώνες πραγματοποιήθηκαν στην έδρα της ομάδας που είχε κληρωθεί ως γηπεδούχος.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Οι αγώνες έγιναν σε ουδέτερα στάδια.




## Τελικός
Στον τελικό προκρίθηκαν η ΑΕΠ Πολεμιδιών και ο . Ο τελικός διεξήχθη στις 25 Απριλίου 2017 στο . Νικήτρια ήταν η ΑΕΠ Πολεμιδιών με σκορ 2-0.

## Παραπομπές


## Πηγές
*

## Δείτε επίσης

* Κύπελλο Α΄ κατηγορίας ΕΠΟΛ
* Α΄ κατηγορία ΕΠΟΛ 2016-17

Κατηγορία:Κύπελλο Α΄ κατηγορίας ΕΠΟΛ
Κατηγορία:Εγχώρια ποδοσφαιρικά κύπελλα 2016-2017
Πασχαλινός φοίνικας

[μικρογραφία|250x250εσ|Πασχαλινοί φοίνικες την [Κυριακή των Βαΐων στο Σανοκ]]
μικρογραφία|250x250εσ|Διαγωνισμός για πασχαλινούς φοίνικες στην Λύσε
Ο **Πασχαλινός φοίνικας** (, ) είναι ένα παραδοσιακό Πολωνικό και Λιθουανικό έθιμο συμβολικής διακόσμησης που σχετίζεται με την Κυριακή των Βαΐων. Το έθιμο τηρείται και από τους απόδημους Πολωνούς του εξωτερικού.

## Εμφάνιση και σύνθεση
μικρογραφία|504x504px|Πασχαλινός φοίνικας|εναλλ.=|αριστερά
Παραδοσιακά, οι Πασχαλινοί φοίνικες ετοιμάζονται την Τετάρτη των Τεφρών (πρώτη Τετάρτη της Σαρακοστής), από κλάδους ιτιάς (με ίουλους). Καθώς τα φοινικόδεντρα δεν είναι ενδημικά στην Πολωνία, χρησιμοποιούνται κλαδιά ιτιάς ως συμβολικά υποκατάστατα των κλαδιών φοίνικα. Ο Πασχαλινός φοίνικας διακοσμείται με κορδέλες,  αποξηραμένα λουλούδια ή άλλα φυτά.

Στις αρχές του 20ου αιώνα, γύρω από το Βίλνιους (, τώρα ανήκει στη Λιθουανία αλλά μεσοπολεμικά ήταν μέρος της Πολωνίας), οι διακοσμήσεις που έμοιαζαν με στολισμένους φοίνικες άρχισαν να πωλούνται κάθε χρόνο την Κυριακή των Βαΐων. Οι πασχαλινοί φοίνικες δεν ξεπερνούσαν σε ύψος το 0,5 μέτρο, σύντομα έγιναν δημοφιλείς σε ολόκληρη την Πολωνία και σημαντικές ποσότητές τους εξήχθησαν στη Γαλλία. Πιθανολογείται ότι ίσως προέρχονται από σχέδιο του Πολωνού μεσοπολεμικού καλλιτέχνη Φερντίναντ Ρούστζτσυτς.

Ένας Πασχαλινός φοίνικας μπορεί να φθάσει σε ύψος και τα 10 μέτρα. Στον διαγωνισμό για Πασχαλινούς φοίνικες, που πραγματοποιείται ετήσια από το 1958, το 2011 μία συμμετοχή ξεπέρασε σε ύψος τα 36 μέτρα και ήταν ο υψηλότερος Πασχαλινός φοίνικας που έχει καταγραφεί ποτέ.

Υπάρχουν πολλές περιφερειακές παραλλαγές στον τρόπο που ετοιμάζονται οι Πασχαλινοί φοίνικες στην Πολωνία. Στα νότια της χώρας, κλάδοι ιτιάς διαφόρων μηκών δένονται μαζί, ίσως με κλάδους φουντουκιάς ή ψάθα, και η διακόσμηση ολοκληρώνεται με ένα μεγάλο μπουκέτο από λουλούδια και άλλα στολίδια, με συμπεριλαμβανόμενο έναν χρυσό σταυρό. Στην περιοχή Κουρπιέ ο Πασχαλινός φοίνικες στολίζεται σε όλο το μήκος του με λουλούδια. Το Εθνογραφικό Μουσείο της Κρακοβίας διαθέτει πάνω από 200 Πασχαλινούς φοίνικες στη συλλογή του.

## Πολιτιστική σημασία
[μικρογραφία|Ανταγωνισμός των μεγαλύτερων παλάμες του Πάσχα στην [Πολωνία]]
Οι Πασχαλινοί φοίνικες είναι ένα σημαντικό μέρος των Πολωνικών Πασχαλινών εορτασμών. Καθαγιάζονται σε μια εκκλησία και στη συνέχεια παρελαύνουν. Σε ορισμένες περιοχές το έθιμο θέλει να χρησιμοποιούνται οι φοίνικες για να ραντίσουν ένα σπίτι με νερό, να ταΐζονται σε ζώα, να διακοσμούν τις αγιογραφίες, και να καίγονται προς τέφρα που φυλάσσεται για τις τελετές της Τετάρτης των Τεφρών του επόμενου έτους. Λέγεται ότι οι Πασχαλινοί φοίνικες φέρνουν καλή συγκομιδή όταν «φυτεύονται» σε ένα χωράφι.

Όπως και άλλα Χριστιανικά σύμβολα και παραδόσεις, το έθιμο του Πασχαλινού φοίνικα ίσως προέρχεται από παγανιστικές θρησκείες στις οποίες η ιτιά διέθετε ευεργετικές ιδιότητες, και συμβόλιζε την μακροχρόνια ζωή και την αναγέννηση. Με τον καιρό, η ιτιά υιοθετήθηκε ως Χριστιανικό σύμβολο στην Πολωνία.

## Αναφορές


Κατηγορία:Χριστιανισμός στην Πολωνία
Κατηγορία:Πασχαλινές παραδόσεις στην Πολωνία
Κατηγορία:Πολωνικές παραδόσεις
Οι Πειρατές του Αιγαίου (τηλεοπτική σειρά)

Οι **Πειρατές του Αιγαίου** είναι ο τίτλος της σειράς ιστορικών δραματοποιημένων ντοκιμαντέρ που έκανε πρεμιέρα  την Τρίτη 19 Μαρτίου και προβάλεται την τηλεοπτική σεζόν 2018-2019 στο τηλεοπτικό κανάλι Open TV με σενάριο του Γιώργου Αυγερόπουλου και σκηνοθεσία του Χρίστου Γεωργίου, του Γιώργου Γκικαπέππα και του Αλέξανδρου Χαντζή.

## Επισκόπηση σειράς

## Επεισόδια
### 1ος Κύκλος
* Λάμπρος Κατσώνης, ο κουρσάρος του Αιγαίου
* Μπαρμπαρόσα, η Μεγάλη Κάθοδος των Οθωμανών στη Μεσόγειο
* Φωτιά στις Κυκλάδες
*Άσπρη Θάλασσα

## Πηγές
https://www.tvopen.gr/videos/92/oipeiratestoyaigaioy

Κατηγορία:Ελληνικά ντοκιμαντέρ
Μαρτάνο

Το **Μαρτάνο** (Κατωιταλιώτικα: **Μαρτάνα**) είναι πόλη και δήμος της επαρχίας Λέτσε στην Απουλία της Ιταλίας. Είναι η πιο πολυπληθέστερη πόλη της Γκρέτσια Σαλεντίνα, μιας ιστορικά Ελληνόφωνης περιοχής η οποία κατοικείται κυρίως από τους Γκρίκο, τους αποκαλούμενος Έλληνες της κάτω Ιταλίας οι οποίοι ομιλούν μια εξίσου ελληνική διάλεκτο, τα Κατωιταλιώτικα. Ο πληθυσμός του δήμου ανέρχεται στους 9,087 κατοίκους.

## Παραπομπές


Κατηγορία:Πόλεις της Απουλίας
Ο Πρίγκιπας της φωτιάς (τηλεοπτική σειρά)

**Ο Πρίγκιπας της φωτιάς** είναι τίτλος της ελληνικής καθημερινής δραματικής τηλεοπτικής σειράς που έκανε πρεμιέρα στον τηλεοπτικό σταθμό Open TV στις  24 Οκτωβρίου 2018. Το σενάριο της σειράς έγραφε ο Γιώργος Κυρίτσης και Πρωταγωνιστούσαν: η Πέγκυ Σταθακοπούλου, ο Κώστας Αρζόγλου, ο Μάξιμος Μουμούρης, ο Αντίνοος Αλμπάνης, η Γιούλικα Σκαφιδά, ο Παναγιώτης Πετράκης, η Μαριάννα Πολυχρονίδη, η Νάνσυ Μπούκλη, ο Θέμης Πάνου, ο Αλέκος Συσσοβίτης, ο Κώστας Φαλελάκης, ο Βαγγέλης Γερμανός, ο Βασίλης Ευταξόπουλος, η Ελεάνα Στραβοδήμου, η Θεοδώρα Τζήμου, η Φανή Γέμτου ,  ο Αστέριος Πελτέκης, η Σοφία Μανωλάκου, ο Γιώργος Γεροντιδάκης, ο Θύμιος Κούκιος και ο Άγγελος Καραμηνάς.

## Επισκόπηση σειράς

Κατηγορία:Τηλεοπτικές σειρές Open
Κατηγορία:Ελληνικές σαπουνόπερες
Ντόνι Μπράσκο (ταινία)

Το ***Ντόνι Μπράσκο*** () είναι γκανγκστερική βιογραφική ταινία αμερικανικής παραγωγής 1997, σε σκηνοθεσία Μάικ Νιούελ. Πρωταγωνιστούν ο Τζόνι Ντεπ και ο Αλ Πατσίνο.

## Υπόθεση
Υποδυόμενος τον έμπορο διαμαντιών Ντόνι Μπράσκο, ο μυστικός πράκτορας του FBI Τζόσεφ Πιστόνε, μπαίνει στους κύκλους της μαφιόζικης φαμίλιας του Λέφτι, ενός μεσόκοπου εκτελεστή. Ανάμεσα στους δύο άντρες αναπτύσσεται δυνατή φιλία και εμπιστοσύνη, χωρίς βέβαια ο Λέφτι να γνωρίζει την πραγματική ταυτότητα του Τζο. Αλλά και ο Τζο, από την πλευρά του, διακινδυνεύει τον γάμο του, τη  δουλειά του και την ίδια του τη ζωή, καθώς ο θαυμασμός του 
για τον γκάνγκστερ μέντορά του μεγαλώνει μέρα με τη μέρα  όλο και περισσότερο.

## Διανομή ρόλων
* Τζόνι Ντεπ ως Ντόνι Μπράσκο
* Αλ Πατσίνο ως Λέφτι
* Μπρούνο Κίρμπι ως Νίκι
* Μάικλ Μάντσεν ως Σόνι Μπλακ 
* Αν Χες ως Μάγκι

## Υποδοχή
### Box office
Το Ντόνι Μπράσκο κυκλοφόρησε στις κινηματογραφικές αίθουσες στη Βόρεια Αμερική στις 28 Φεβρουαρίου 1997. Η ταινία κέρδισε 11,6 εκατομμύρια δολάρια από 1.503 κινηματογραφικές αίθουσες κατά τη διάρκεια του πρώτου Σαββατοκύριακου. Συνέχισε να έχει έσοδα 41,9 εκατομμύρια δολάρια στη Βόρεια Αμερική και 83 εκατομμύρια δολάρια από άλλες αγορές και τελικά κέρδισε συνολικά 124,9 εκατομμύρια δολάρια.

### Κριτικές
Στον ιστότοπο συγκέντρωσης κριτικών Rotten Tomatoes, η ταινία έχει βαθμολογία έγκρισης 88% με βάση 57 κριτικές, με μέση βαθμολογία 7,80/10. Η κριτική συναίνεση του ιστότοπου αναφέρει: "Ένα έντονο, λεπτομερειακό πορτρέτο της ζωής στο οργανωμένο έγκλημα, ενισχυμένο από δυνατές ερμηνείες του Αλ Πατσίνο και του Τζόνι Ντεπ. Στο Metacritic, η ταινία έχει «γενικά ευνοϊκές κριτικές».  Το κοινό που συμμετείχε σε δημοσκόπηση από το CinemaScore έδωσαν στην ταινία ένα μέσο βαθμό "B+" σε μια κλίμακα Α+ έως F.
## Παραπομπές


## Εξωτερικοί σύνδεσμοι
*  
*

Κατηγορία:Αμερικανικές ταινίες της δεκαετίας 1990
Κατηγορία:Αμερικανικές αστυνομικές δραματικές ταινίες
Κατηγορία:Ταινίες σε σκηνοθεσία Μάικ Νιούελ
Κατηγορία:Αγγλόφωνες ταινίες
Κατηγορία:Ταινίες του 1997
Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Φλόριντα
Κατηγορία:Ταινίες γυρισμένες στο Μαϊάμι
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στη Φλόριντα
Καρωτή Έβρου

*Για συνώνυμο οικισμό στην Ελλάδα δείτε το λήμμα: [[Καρωτή Ρεθύμνου]]*

Η **Καρωτή** είναι πεδινό χωριό της Θράκης στην Περιφερειακή Ενότητα Έβρου και σε υψόμετρο 70 μέτρων.

## Γεωγραφικά - ιστορικά στοιχεία
Η Καρωτή βρίσκεται στον βόρειο Έβρο, βόρεια του Ερυθροποτάμου και σε απόσταση περίπου 10 χιλιομέτρων βορειοδυτικά από το Διδυμότειχο. Το χωριό πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα και οι κάτοικοί του  ασχολούνται κυρίως με τη γεωργία και την κτηνοτροφία. Είναι ο τόπος καταγωγής πολλών μουσικών της Θρακιώτικης παράδοσης όπως: του Χρόνη Αηδονίδη, του Καρυοφύλλη Δοϊτσίδη, των Θεοπούλας και Λαμπριάνας Δοϊτσίδη και του Βαγγέλη Δημούδη. 

Η παλιά του ονομασία ήταν *Γκουρουντζί* ή *Κουρτσί*. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ελληνοχωρίου. Σύμφωνα με το Πρόγραμμα «Καλλικράτης» αποτελεί την τοπική κοινότητα Καρωτής που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή του 2021 είχε πληθυσμό 181 κατοίκους, από 271 το 2011.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Βάση Σούδας

Η **Βάση της Σούδας** αποτελεί στρατιωτική βάση των Αμερικανών στην Κρήτη. Η Σούδα βρίσκεται κάτω από την ελληνική κυβέρνηση όμως οι Αμερικανοί έχουν δικό τους προσωπικό, υλικά, γραφεία και πυρομαχικά. 

Πρόκειται για βάση μεγάλης στρατηγικής σημασίας, καθώς από εκείνη την περιοχή οι ΗΠΑ μπορούν να ελέγχουν τους χώρους της Ανατολικής Μεσογείου, του Ευξείνου Πόντου, της Ερυθράς Θάλασσας και της Μέσης Ανατολής. 

Υπάρχουν δύο εγκαταστάσεις διευκόλυνσης λειτουργίας. Η πρώτη εγκατάσταση είναι η αεροπορική βάση που βρίσκεται στο χωριό Μουζουράς - βορειοανατολικά του αεροδρομίου Χανίων. Η δεύτερη βάση είναι η ναυτική βάση στο Μαράθι που βρίσκονται όλα τα πολεμικά πλοία των συμμάχων. Η βάση στη Σούδα είναι εξίσου σημαντική διότι συνδέεται με το λιμάνι του Πειραιά - το μεγαλύτερο λιμάνι της Ελλάδος - και μπορούν να προσδεθούν τα πολεμικά πλοία στο λιμάνι της (Σούδα).

## Αρχικές επιχειρήσεις των Αμερικανών από τη βάση

Από αυτήν τη βάση στάλθηκαν στρατεύματα για τον πόλεμο στο Ιράκ το 1991 και στο Αφγανιστάν το 2003. 

Κατηγορία:Χανιά
Κατηγορία:Στρατιωτικές εγκαταστάσεις
Παλιούρι Έβρου

Το **Παλιούρι**, επίσημα **Παλιούριον**  είναι πεδινό χωριό της περιφερειακής ενότητας Έβρου σε υψόμετρο 120 μέτρων.

## Γεωγραφικά - ιστορικά στοιχεία
Το Παλιούρι βρίσκεται βόρεια του Ερυθροπόταμου σε απόσταση 25 χιλιομέτρων. βορειοδυτικά του Διδυμοτείχου και 5 χιλιομέτρων ανατολικά της μεθοριακής γραμμής με τη Βουλγαρία. Στα βόρεια του χωριού περνάει η επαρχιακή οδός Διδυμοτείχου - Μεταξάδων από τους οποίους απέχει 2,5 χλμ. ανατολικά. Σε 2 χλμ. ανατολικά του χωριού, στην τοποθεσία "Παλιές εκκλησίες" έχει βρεθεί προϊστορικός τύμβος και η περιοχή έχει κηρυχθεί αρχαιολογικός χώρος. Είναι γραφικό χωριό με αρκετά πέτρινα σπίτια κτισμένα από την τουρκοκρατία με μια είσοδο, πολλά παράθυρα μπρος και πίσω και χτιστό φούρνο όπου οι γυναίκες έψηναν ψωμί ή διάφορα παραδοσιακά φαγητά στις μεγάλες γιορτές και στους γάμους. Στο χωριό υπάρχει και ο μεταβυζαντινός ναός Αγίου Παντελεήμονα. Η παλιά του ονομασία ήταν *"Τσαλίκιοϊ"* ή *"Τσαλί"***.** Το 1978 με το ΦΕΚ Δ-594 α/ 13.11.1978 του Υ.ΠΕ.ΧΩ.Δ.Ε. χαρακτηρίστηκε παραδοσιακός οικισμός.

## Διοικητικά στοιχεία
Το χωριό αναφέρεται επίσημα το 1924 γραμμένο ως *Παληούρι* και το 1940 διορθώθηκε σε Παλιούριον. Σύμφωνα με το Πρόγραμμα «Καλλικράτης» αποτελεί την τοπική κοινότητα Παλιουρίου που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2021 έχει πληθυσμό 352 κατοίκους όταν το 2011 είχε 468 κατοίκους.

## Δείτε επίσης
* Μεταξάδες Έβρου
* Παλιούρι Καρδίτσας
* Παλιούρι Μαγνησίας
* Παλιούρι Φθιώτιδας
* Παλιούρι Χαλκιδικής
* Παλιούρι (φυτό)

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Μητροπολιτική πόλη του Παλέρμο

Η **Μητροπολιτική πόλη του Παλέρμο** (Ιταλικά : *Citta metropolitana di Palermo*) είναι Μητροπολιτική πόλη της Ιταλίας στην Περιφέρεια Σικελία, η πρωτεύουσα της είναι η πόλη της Παλέρμο. Η Μητροπολιτική πόλη του Παλέρμο αντικατέστησε την Ιταλική επαρχία του Παλέρμο, αποτελείται από την πρωτεύουσα Παλέρμο και άλλες 82 πόλεις και κοινότητες. Η Μητροπολιτική πόλη του Παλέρμο δημιουργήθηκε με διοικητική μεταρρύθμιση με την οποία αντικαταστάθηκαν πολλές παλιές Ιταλικές επαρχίες με Μητροπολιτικές πόλεις (15 Αυγούστου 2015).
 

Η συνολική έκταση της Μητροπολιτικής πόλης είναι 5,009.28 τετραγωνικά χιλιόμετρα και ο πληθυσμός σύμφωνα με την Απογραφή του 2017 1.260.193 κάτοικοι. Συνορεύει στα βόρεια με την Τυρρηνική θάλασσα, στα δυτικά με την Επαρχία του Τράπανι στα νότια με την Επαρχία του Αγκριτζέντο και με την Επαρχία της Καλτανισσέττα και στα ανατολικά με την Μητροπολιτική πόλη της Μεσσίνας και με την Επαρχία της Έννα. Το νησί Ούστικα βρίσκεται μέσα στην Μητροπολιτική πόλη.

## Κύριοι δήμοι

Η Μητροπολιτική πόλη του Παλέρμο έχει 82 Δήμους οι σημαντικότεροι από τους οποίους είναι :

## Παραπομπές
 		


## Εξωτερικοί σύνδεσμοι

*ISTAT
*Μητροπολιτικές πόλεις της Σικελίας 


Παλερμο
Κατηγορία:Επαρχία του Παλέρμο
Πολύπετρο Κιλκίς

Το **Πολύπετρο** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Το Πολύπετρο βρίσκεται στα όρια με την Περιφερειακή Ενότητα Πέλλας, σε υψόμετρο 100 μέτρα. Απέχει περίπου 20 χλμ. Ν.-ΝΔ. από το Πολύκαστρο (έδρα του δήμου) και 19 χλμ. ΝΔ. από τα Γιαννιτσά. Είναι ανάμεσα στα χωριά Φιλυριά (ΒΔ.), Ευρωπό (ΒΑ.) και το Δυτικό (ΝΑ.). Αναφέρεται, μετά την απελευθέρωση, το 1918 στο ΦΕΚ 152Α - 09/07/1918 με την παλιά του ονομασία, από την τουρκοκρατία, ως *Κοσίνοβο* να προσαρτάται στην τότε κοινότητα Πετρόβου (σημερινό Άγιο Πέτρο). Το 1927 με το ΦΕΚ 179Α - 30/08/1927 μετονομάστηκε σε Πολύπετρον και το 1934 με το ΦΕΚ 442Α - 21/12/1934 ορίστηκε έδρα της ομώνυμης νεοϊδρυθείσας κοινότητας.**** Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την ομώνυμη κοινότητα που ανήκει στη δημοτική ενότητα Ευρωπού του Δήμου Παιονίας και σύμφωνα με την απογραφή του 2021 έχει 374 κατοίκους ενώ με την απογραφή του 2011 είχε 425.

## Σημαντικοί Πολυπετρινοί

* Παύλος Γραμματικός, ξακουστός κλέφτης του Πάικου

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Αντρές Μουστόνεν

Ο **Αντρές Μουστόνεν** (γεννήθηκε την 1 Σεπτεμβρίου 1953) είναι εσθονός μαέστρος και βιολιστής.

## Βιογραφία
Ο Μουστόνεν γεννήθηκε στο Τάλιν την 1 Σεπτεμβρίου 1953. Αποφοίτησε από το Μουσικό Σχολείο του Τάλιν το 1972, και πέντε χρόνια αργότερα, τόσο ο ίδιος όσο και ο Έντελ Λίπους αποφοίτησαν από το Κρατικό Ωδείο του Τάλιν . Αργότερα, σπούδασε στην Αυστρία και την Ολλανδία και στη συνέχεια έγινε ειδικός της μουσικής στην πατρίδα του, την Εσθονία και το εξωτερικό. Όταν έγινε μαέστρος έπαιξε σε ορχήστρες όπως την ορχήστρα Σινφονιέτα της Ρίγας και τη Μοσχοβίτικη Συμφωνική Ορχήστρα Τσαϊκόφσκι , τη Φιλαρμονική Ορχήστρα και τη Ρωσική Εθνική Ορχήστρα.

Ήταν επίσης μαέστρος για την Φιλαρμονική Ορχήστρα της Αγίας Πετρούπολης και συνεργάστηκε με τις φιλαρμονικές ορχήστρες της Λιθουανίας και της Λετονίας. Στην Εσθονία έπαιξε με την Εσθονική Εθνική Συμφωνική Ορχήστρα και την Ορχήστρα δωματίου του Τάλιν, μαζί με τη Συμφωνική Ορχήστρα του Βανεμούινε. Εκτός της Σοβιετικής Ένωσης συμμετείχε στην Συμφωνική Ορχήστρα του Φινλανδικού Ραδιοφώνου και πολλές χορωδίες στη Γερμανία, τη Σουηδία και την Ολλανδία.

Έχει εκτελέσει έργα των Γιόχαν Σεμπάστιαν Μπαχ, Βόλφγκανγκ Αμαντέους Μότσαρτ, Άντον Μπρούκνερ, Μανουέλ Καρντόσο, Ντμίτρι Σοστακόβιτς, Γκέοργκ Φίλιπ Τέλεμαν και Χάινριχ Συτς. Έπαιξε και μουσική σοβιετικών συνθετών, όπως οι Γκία Καντσέλι, Σοφία Γκουμπαϊντούλινα και Βαλεντίν Σιλβέστροφ μεταξύ άλλων. Συνεργάστηκε με συνθέτες όπως οι Σεργκέι Στάντλερ, Βίκτορ Τρετιάκοφ και Όλεγκ Κάγκαν από τη Ρωσία, την δανή Μιχάλα Πέτρι και τους Γάλλους Πατρίκ Γκαλουά και Μισέλ Λεθιέκ, μεταξύ άλλων.

Το 1972 έγινε ιδρυτής του Χόρτους Μούσικους και εργάστηκε ως διευθυντής και μαέστρος από τότε. Το σύνολο έπαιξε σε διάφορα φεστιβάλ όπως το Φεστιβάλ Μουσικής της Μπρατισλάβας στη Σλοβακία, το Φεστιβάλ της Γιάφα στο Ισραήλ και το Φεστιβάλ Τάλιν-Τελ Αβίβ στο Τελ Αβίβ του Ισραήλ, καθώς και στο Φεστιβάλ Μπαρόκ Λουφτχάνσα στο Λονδίνο, ανάμεσα σε άλλα γνωστά φεστιβάλ. Εκτός από ιδρυτής του Χόρτους Μούσικους είναι ιδρυτής της Μουσικής Ακαδημαϊκής Ορχήστρας Χόρτους που έχει καταγράψει πολλά άλμπουμ για τις Warner Classics, Melodiya και πολλές άλλες δισκογραφικές. Κάπου στο 2003 συμμετείχε στο Φεστιβάλ Λαϊκής Μουσικής του Βίλγιαντι και την ίδια χρονιά τιμήθηκε από το Εσθονικό Μουσικό Συμβούλιο με ένα βραβείο. Το 1998 έλαβε το Τάγμα του Λευκού Αστεριού. Σήμερα δίνει συναυλίες με διάφορους μουσικούς.

Το 2014 ίδρυσε το "Φεστιβάλ Μουστόνενφεστ Τάλιν-Τελ Αβίβ", μια ετήσια εκδήλωση, στην οποία κλασικές συλλογικότητες από την Εσθονία κάνουν συναυλίες στο Ισραήλ. Είναι καλλιτεχνικός διευθυντής του φεστιβάλ.

## Παραπομπές


Κατηγορία:Εσθονοί μουσικοί
Δήμος Γκάζι Μπάμπα

Ο **Δήμος Γκάζι Μπάμπα** ( , ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

## Γεωγραφία
Ο Δήμος Γκάζι Μπάμπα συνορεύει με:
*τον Δήμο Πέτροβετς, τον Δήμο Στουντενίτσανη και τον Δήμο Άεροντρομ στα νότια,
*τον Δήμο Τσένταρ, τον Δήμο Τσάιρ και τον Δήμο Μπούτελ στα δυτικά,
*τον Δήμο Λίπκοβο στα βορειοανατολικά,
*τον Δήμο Αρατσίνοβο και τον Δήμο Ίλιντεν στα νότια.

## Σημειώσεις


## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Θρησκεία στη Σοβιετική Ένωση

μικρογραφία|δεξιά|Η «πυραμίδα του Καπιταλισμού», με τον κλήρο να καταλαμβάνει θέση στην κορυφή σχεδόν της πυραμίδας
Η Σοβιετική Ένωση ιδρύθηκε από τους Μπολσεβίκους το 1922, στη θέση της Ρωσικής Αυτοκρατορίας. Την ώρα της επανάστασης του 1917, η ρωσική Ορθόδοξη Εκκλησία ήταν ενταγμένη στο τσαρικό κράτος, απολαμβάνοντας επίσημο καθεστώς. Αυτό ήταν σημαντικός παράγοντας που συνέβαλε στην Μπολσεβίκικη στάση προς τη θρησκεία και τα μέτρα που πήραν για να την ελέγξουν.
Έτσι, η ΕΣΣΔ έγινε το πρώτο κράτος που στόχευε, σύμφωνα με την επίσημη ιδεολογία της, στην εξάλειψη των υφιστάμενων θρησκειών, και την πρόληψη μελλοντικής εμφάνισης θρησκευτικών πεποιθήσεων, με στόχο να δημιουργηθεί ο κρατικός αθεϊσμός (γκόσατεϊζμ). Σύμφωνα με το δόγμα του κρατικού αθεϊσμού στη Σοβιετική Ένωση, υπήρχε μια "κυβερνητικό πρόγραμμα μετατροπής προς τον αθεϊσμό" που διεξαγόταν από τους Κομμουνιστές. Το Κομμουνιστικό καθεστώς στόχευε τις θρησκείες με βάση τα συμφέροντα του Κράτους, και ενώ οι περισσότερες οργανωμένες θρησκείες ήταν πάντα νόμιμες, τα θρησκευτικά κτίρια κατάσχονταν, οι πιστοί παρενοχλούνταν, και η θρησκεία γελοιοποιούταν, ενώ ο αθεϊσμός διαδόθηκε στα σχολεία. Το 1925 η κυβέρνηση ίδρυσε τη Λίγκα των Μαχητικών Άθεων για να εντείνουν τις διώξεις. Κατά συνέπεια, η προσωπική έκφραση της θρησκευτικής πίστης ήταν εν μέρει απαγορευμένη, ενω η ισχυρή αίσθηση του κοινωνικού στίγματος που είχε επιβληθεί από τις επίσημες κρατικές δομές και τα κοσμικά μέσα μαζικής ενημέρωσης έκανε γενικά να θεωρείται απαράδεκτο για τα μέλη ορισμένων κυβερνητικών επαγγελμάτων (εκπαιδευτικοί, κρατικοί γραφειοκράτες, στρατιώτες) να είναι ανοιχτά θρησκευόμενοι και αντικοσμικοί.

Η συντριπτική πλειοψηφία των ανθρώπων στη Ρωσική αυτοκρατορία ήταν, κατά το χρόνο της επανάστασης, θρησκευόμενοι. Οι κύριες θρησκείες της προεπαναστατικής Ρωσίας συνέχισαν να υπάρχουν σε ολόκληρη τη Σοβιετική περίοδο, αλλά ήταν μόνο ανεκτές εντός ορισμένων ορίων. Γενικά, αυτό σήμαινε ότι οι πιστοί ήταν ελεύθεροι για να προσκυνήσουν ιδιωτικά και στα αντίστοιχα θρησκευτικά κτίρια (εκκλησίες, τζαμιά, συναγωγές κλπ.), αλλά οι δημόσιες εμφανίσεις της θρησκείας, απαγορεύονταν.

Το σοβιετικό κράτος υποστήριξε με πράξεις τον έλεγχο, την καταστολή και εξάλειψη της θρησκείας. Μέσα σε περίπου ένα χρόνο από την επανάσταση, το κράτος απαλλοτρίωσε όλη την περιουσία της εκκλησίας προς όφελος του λαού, και κατά την περίοδο από το 1922 μέχρι το 1926, 28 ρώσοι ορθόδοξοι επίσκοποι και περισσότεροι από 1.200 ιερείς σκοτώθηκαν. Πολλοί περισσότεροι διώχθηκαν.

Οι Χριστιανοί ανήκαν σε διάφορες εκκλησίες: Ορθόδοξη (όπου άνηκε η πλειοψηφία των πιστών), Καθολική, Βαπτιστές και διάφορες άλλες Προτεσταντικές εκκλησίες. Η πλειοψηφία των Μουσουλμάνων στη Σοβιετική Ένωση ήταν Σουνίτες, με την αξιοσημείωτη εξαίρεση του Αζερμπαϊτζάν, όπου η πλειοψηφία ήταν οι Σιίτες. Ο ιουδαϊσμός, είχε πολλούς οπαδούς. Άλλες θρησκείες που ασκούνταν από ένα μικρό αριθμό πιστών, περιλαμβάνουν τον Βουδισμό και τον Σαμανισμό.

## Παραπομπές



Κατηγορία:Πολιτισμός της Σοβιετικής Ένωσης
Άσα Φίλιπ

Η **Άσα Φίλιπ** (γενν. 25 Οκτωβρίου 1990) είναι Βρετανίδα δρομέας αγώνων ταχύτητας και πρώην αθλήτρια της ενόργανης γυμναστικής.

## Βιογραφία
Η Φίλιπ γεννήθηκε, στο Λέιτον, του Λονδίνου από πατέρα από την Αντίγκουα και μητέρα από την Τζαμάικα. Σπούδασε στο Πανεπιστήμιο Κίνγκστον και αποφοίτησε το 2012.

## Καριέρα
Από την ηλικία των τεσσάρων, η Φίλιπ αγωνιζόταν στο μίνι διπλό τραμπολίνο, έχοντας νικήσει σε αυτό στο Παγκόσμιο Πρωτάθλημα Τραμπολίνου στην κατηγορία κοριτσιών των 15-16 ετών στο Αιντχόβεν της Ολλανδίας.

Ήταν η πρώτη Βρετανίδα αθλήτρια του στίβου που κέρδισε χρυσό μετάλλιο στα 100 μέτρα σε παγκόσμιο επίπεδο, σε οποιαδήποτε ηλικιακή κατηγορία. Αυτό έγινε το 2007 στο Παγκόσμιο Πρωτάθλημα Νέων.

Μετά από αυτή την επιτυχία, υπέφερε από έναν σοβαρό τραυματισμό. Έτσι, σταμάτησε το τραμπολίνο και συνέχισε με τον στίβο. Επέστρεψε στην ενεργό δράση το 2014, και συμμετείχε με την ομάδα της Μεγάλης Βρετανίας στο Παγκόσμιο Σκυταλοδρομιών (4 x 200), στους Κοινοπολιτειακούς Αγώνες (4 x 100) και στο Ευρωπαϊκό Πρωτάθλημα (4 x 100), όπου κέρδισε το ασημένιο, το χάλκινο και το χρυσό μετάλλιο αντίστοιχα.

Ένα χρόνο μετά, στο Παγκόσμιο Σκυταλοδρομιών 2015 κέρδισε το χάλκινο μετάλλιο στα 4 x 100 μέτρα σκυταλοδρομία.

Το 2016, η Μεγάλη Βρετανία κατέκτησε το χάλκινο μετάλλιο στους Ολυμπιακούς Αγώνες 2016 στα 4 x 100. Επιπρόσθετα, η Φίλιπ κατάφερε να προκριθεί στον ημιτελικό των 100 μέτρων γυναικών, και δεν προκρίθηκε στον τελικό.

Ένα μήνα πριν, η Φίλιπ κατέκτησε το αργυρό μετάλλιο στο Ευρωπαϊκό Πρωτάθλημα Στίβου 2016 στο Άμστερνταμ με την ομάδα της Μεγάλης Βρετανίας πάλι στα 4 x 100.

Το πρώτο της ατομικό μετάλλιο σε μεγάλη διοργάνωση πήρε στο Ευρωπαϊκό Πρωτάθλημα Κλειστού Στίβου 2017 στα 60 μέτρα γυναικών, και μάλιστα χρυσό.

Άλλο ένα χρυσό πήρε ξανά στα 4 x 100 στο Ευρωπαϊκό Πρωτάθλημα Στίβου 2018.

Κατέκτησε κι άλλο μετάλλιο στο Ευρωπαϊκό Πρωτάθλημα Κλειστού Στίβου 2019 στη Γλασκώβη, όταν τερμάτισε 3η στα 60 μέτρα γυναικών.

## Παραπομπές

* Η 
* Η 
* 

Κατηγορία:Βρετανίδες αθλήτριες του στίβου
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Παρτίνικο

Το **Παρτίνικο** (, *Partinicu* στα Σιτσιλιάνικα και *Παρθενικόν* στα Αρχαία Ελληνικά) είναι η τέταρτη πόλη της Μητροπολιτικής πόλης της Παλέρμο στην Ιταλική Περιφέρεια Σικελία που αντικατέστησε την Ιταλική επαρχία του Παλέρμο με διοικητική μεταρρύθμιση (15 Αυγούστου 2015). Βρίσκεται 30 χιλιόμετρα από την πρωτεύουσα Παλέρμο και 71 χιλιόμετρα από το Τράπανι. 

Ο πατέρας του διάσημου μουσικού Φρανκ Ζάπα γεννήθηκε στο Παρτίνικο σε οικογενειακή κατοικία στην οδό Βία Ζαμμάτα, ο γιος του Ντιουίζιλ Ζάπα έδωσε σε ένα Άλμπουμ το όνομα *"Βία Ζαμμάτα"*. Ο Ιταλός πρωθυπουργός Βιτόριο Ιμανουέλε Ορλάντο (1860 - 1952) αντιπροσώπευσε το Παρτίνικο στο Ιταλικό Κοινοβούλιο (1897 - 1925). Στο Παρτίνικο έχει την έδρα του ο τοπικός τηλεοπτικός σταθμός *"Τελεζάτο"* , λειτούργησε για πρώτη φορά το 1989 με προγράμματα ενάντια στην Σικελική μαφία.

## Παραπομπές
 		


## Εξωτερικοί σύνδεσμοι

*Ντιουίζιλ Ζάπα
*Βία Ζαμμάτα 

Κατηγορία:Πόλεις της Σικελίας
Κατηγορία:Δήμοι της Μητροπολιτικής Πόλεως του Παλέρμο
Κατηγορία:Επαρχία του Παλέρμο
Στεφανία Βιλτσίνσκα

Η **Στεφανία "Στέφα" Βιλτσίνσκα** (26 Μαΐου 1886 στη Βαρσοβία &#x2013; 6 Αυγούστου 1942 στο στρατόπεδο συγκέντρωσης Τρεμπλίνκα) ήταν πολωνή εκπαιδευτικός που πέθανε στο Ολοκαύτωμα.

Γεννήθηκε στη Βαρσοβία και ήταν μέλος εύπορης εβραϊκής οικογένειας. Εκπαιδεύτηκε ως δάσκαλα. Η Βιλτσίνσκα σπούδασε στο Πανεπιστήμιο της Λιέγης στο Βέλγιο και το Πανεπιστήμιο της Γενεύης στην Ελβετία. Επέστρεψε στη Βαρσοβία και εργάστηκε σε εβραϊκό ορφανοτροφείο, στο οποίο αργότερα έγινε διευθύντρια. Γνώρισε τον δρ. Γιάνους Κόρτσακ το 1909 και πήγε να εργαστεί στο εβραϊκό ορφανοτροφείο που διατηρούσε ο Κόρτσακ. Εκτός από την καθημερινή εργασία της στην λειτουργία του ορφανοτροφείου, οργάνωσε επίσης δραστηριότητες συλλογής κεφαλαίων για τη στήριξή του. Κατά τη διάρκεια του Α΄ Παγκοσμίου Πολέμου, ο Κόρτσακ κλήθηκε για στρατιωτική θητεία και η Βιλτσίνσκα έπρεπε να διαχειριστεί το ορφανοτροφείο η ίδια.

Η Βιλτσίνσκα επισκέφθηκε την Παλαιστίνη το 1934 και 1937. Το 1939 έγιναν ετοιμασίες για να φύγει από τη Πολωνία μετά την ναζιστική εισβολή στην Πολωνία, αλλά εκείνη αρνήθηκε και ακολούθησε τα ορφανά παιδιά που μεταφέρθηκαν στο Γκέτο της Βαρσοβίας. Τον Αύγουστο του 1942, ως μέρος της Κίντερ Ακτιόν, οι κάτοικοι των εβραϊκών ορφανοτροφείων εκτοπίστηκαν στο θαλάμους αερίων στο στρατόπεδο Τρεμπλίνκα. Ο Κόρτσακ, η Βιλτσίνσκα και το προσωπικό του ορφανοτροφείου είχαν την επιλογή να αποφύγουν την απέλαση, αλλά επέλεξαν να παραμείνουν με τα ορφανά.

Μια πλάκα αφιερωμένη στη μνήμη της Βιλτσίνσκα έχει τοποθετηθεί στην αρχική τοποθεσία του ορφανοτροφείου.

## Παραπομπές


## Εξωτερικοί σύνδεσμοι
* 

Κατηγορία:Πολωνοί εβραϊκής καταγωγής